Cuneiform Tablet Kt 88/k 193 (AKT 7a 267)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma me-ra-lí-ma a-šur-e-mu-qí ù i-dí-a-bu-um-ma a-na a-šur-SIPA qí-bi-ma 2 GÚ 10 ma-na AN.NA ku-nu-ku-ni 4 TÚG šu-ru-tum ša li-wi-tim 20 {TÚG}ku-ta-nu 6 {TÚG}lu-bu-šu 6 ra-qá-tu₄ 6 {TÚG}ší-li-ip-kà-ú 15 ma-na AN.NA a-kà-dí-e 1 GÍN KÙ.BABBAR a-na ša sà-e-tim 4 ANŠE.ḪI.A ṣa-lá-ma-an ù ú-nu-sú-nu ni-sá-ri-dam <gap>-1 GÍN KÙ.BABBAR a-na lu-bu-uš sá-ri-dim ni-dí-in 2 {TÚG}ku-ta-nu ša me-ra-lí i li-bi TÚG.ḪI-tí-kà tár-ku mì-ma a-nim ki-li-a na-áš-a-kum ší-tí lu-qú-tí-kà i šé-ep i-dí-a-bi₄-im ni-ga-ma-ra-kum